**Godhet 6: Den barmhjertige samaritan, eit samtaleopplegg!**

Før du svarar på spørsmåla, lytt gjennom lydfila vedlagt mailen, eller les gjennom tekstfila, eller kanskje begge deler samstundes.

1. Korleis kokte mor Theresa ned sin misjon slik at det ho heldt på med vart overkomleg?
2. Tenk gjennom: Nemn døme på gode ting som du på dagleg basis kan gjera for eit medmenneske.
3. Det doble kjærleiksbodet blir her framsett som vår høgaste plikt i livet. Korleis ser det ut hos deg at det å elska Gud av heile ditt hjarta og nesten din som deg sjølv har absolutt høgaste prioritet framfor alt anna som er viktig, verv du tek på deg, hobbyane dine, aktivitetar du synest er kjekke, trening, feriar, ting du sparer til eller kyrkjelydsarbeid for den saks skuld?
4. Presten og levitten gjekk forbi den forulukka. Dette var dei som skulle forvalta Guds godleik og rettferd i samfunnet. Kvifor trekte dei seg ut, trur du?
5. Kvifor trur du kristne leiarar ofte utviklar større omsorg for prosjekta sine enn for dei menneska dei er kalla til å hjelpa?
6. Samaritanane var forakta av jødane. Dei hadde feil blod i årane, og dessutan feil teologi. Jødane var djupt usamde med dei i både det eine og det andre. Men det kan vel tenkjast at våre meiningar om saker og ting er mindre viktige for Gud enn for oss. Kva seier Matteus 23,23 om kva som er viktigast for Gud?
7. Kva var det som motiverte denne samaritanen til å hjelpa den forkomne?
8. Kva uttrykk finn me for det som samaritanen hadde i Galatarbrevet 5,6?
9. Jesus kom utanfrå. Han vart oppfatta som ein framand. Dersom Jesus er samaritanen og du er den som er blitt overfalt og halvveges drepen av røvarar, korleis ser historia ut då?
10. Ut frå dette perspektivet: Kven er den forulukka i dagens samfunn, kven er dei som går forbi og ikkje bryr seg, og kven er samaritanen?
11. Ut frå Matteus 5,44, drøft påstanden: ”Du har ikkje tilgjeve fienden din før du på ein eller annan måte har synt han godleik.”
12. Tenk gjennom: Kven har du vanskeleg for å syna godleik?
13. Forteljinga om han som fall ned i gropa er jo litt morosam, og ikkje lite lærerik. Kven kjenner du nærast slektskap med av aktørane i forteljinga?
14. Paulus skriv til galatarane i kapittel 6: ”Mine barn som eg igjen og igjen føder med smerte inntil Kristus kjem til syne i dykk”. Kva skjer med oss i høve til dei tinga me snakkar om i dag når Jesus kjem til syne i oss?
15. Han som har skrive IMI-talen som er utgangspunktet for denne gudstenesta meiner at den som hjelper møter Gud i situasjonen i like stor grad i som den som får hjelp. Kva grunngjev han det med (tips Johannes 4,34)?
16. ”Godhets”-dagane i juni vil krevja av oss at me gjev alt for godleiken denne veka. Har du vurdert om du vil gjera det, og setja til side det du kan for å vera med på dette store?